Złoty - Wikipedia
Die złoty [ˈzwɔtɨ] (luister (hulp·inligting)) is die geldeenheid van die Republiek van Pole. Dit word opgedeel in 100 groszy.
Die naam is metonimies afgelei van die Poolse adjektief złoty "die goue een" en die selfstandige naamwoord złoto "goud" - złoty beteken dus letterlik "die goue munt", "die goue geld" - net soos in Afrikaans, Nederlands en Duits waar die substantiewe gulden en geld eweneens oorspronklik van respektiewelik goud en Gold afgelei is.
1.1 Die eerste złoty
1.1.1 Koninkryk Pole en Pools-Litause Gemenebes
1.1.2 Hertogdom Warskou
1.2 Die vierde złoty
Die eerste złoty[wysig]
Koninkryk Pole en Pools-Litause Gemenebes[wysig]
Die złoty (gulden) is 'n tradisionele Poolse geldeenheid wat uit die Middeleeue dateer. Die naam is in die 14de en 15de eeu aanvanklik in Pole gebruik om na allerlei goudmunte uit die buiteland te verwys wat in Pole in omloop was, veral die Duitse en Roeteense dukate. Die Poolse parlement, die Sejm, het in 1496 die daarstelling van 'n nasionale geldeenheid, die złoty, goedgekeur, waarby sy ruilwaarde as 30 groszy bepaal is. Groszy, 'n munt wat sedert 1347 geslaan en waarvoor die Praagse groschen model gestaan het, is destyds in 2 poltura of 3 solidi opgedeel.
Die naam złoty (soms is na die nuwe geldeenheid ook as floryn verwys) is vir 'n verskeidenheid munte gebruik, insluitende die 30 groszy-muntstuk wat destyds in omloop was en as die Poolse złoty (polski złoty), di